section_heading: Životopis
paragraph_text: Hrvatski književnik i publicist iz Bačke (Vojvodina), živi u Zagrebu. Diplomirao je njemački jezik i književnost na Pedagoškoj akademiji Sveučilišta u Zagrebu. Po zanimanju turistički menadžer, sada u mirovini. Društveno aktivan. Književnim radom se bavi od mladosti. Piše poeziju, haiku poeziju, kratke priče, eseje, književne osvrte. Objavljuje teme iz književnosti i nacionalne povijesti. U Republici Hrvatskoj sudjeluje u brojnim časopisima, revijama i zbornicima za kulturu i književnost (Obzoru Večernjeg lista,<ref> Vijencu Matice hrvatske,<ref> Hrvatskom slovu,<ref> Zovu Srijema, Zborniku Hrvatskog sabora kulture,<ref> Republici DHK,<ref> u časopisu za haiku Iris<ref> i dr.), uvršten je u antologiju 'Mladi hrvatski pjesnici ’72.';<ref> u antologiju 'Književnost Podunavskih Hrvata XX. stoljeća' Ante Sekulića, 1996.,<ref> predstavljen je u antologiji hrvatskog haiku-pjesništva 'Nepokošeno nebo'.<ref> U Republici Srbiji sudjeluje u književnim časopisima (Klasju naših ravni,<ref> Hrvatskoj riječi,<ref> Novoj riječi,<ref> Zvoniku<ref> i dr.), uvršten je u antologiju 'Suvremena duhovna lirika u Vojvodini', 2015., u antologiju 'Suvremena vojvođansko-hrvatska kratka priča', 2016.,<ref> u 'Trajniku' - antologiji poezije nacionalnih manjina u Srbiji, 2009; u antologiju pjesništva vojvođanskih Hrvata XX. stoljeća 'Među mnoštvom lica' Milovana Mikovića, 2019.<ref>